David Gascoyne
Dr David Gascoyne (* 10. Oktober 1916 z Harrow; † 25. Novämber 2001 z Newport, Isle of Wight) isch e britische Dichder und Übersetzer gsi, wo mit dr surrealistische Beweegig verbunde gsi isch.

Läbe und Wärk 
Dr David Gascoyne isch z Ängland und Schottland as Soon vom ene Bankdiräkter ufgwaggse; er isch uf d Salisbury Cathedral School gange und het am Regent Street Polytechnic z London studiert. Er het e Däil vo de früeje 1930er Joore z Bariis gwoont. 

Si ersts Buech, dr Gedichtband Roman Balcony and Other Poems, isch 1932 uusechoo, won er sächzääni gsi isch. Im neggste Joor het er dr Roman Opening Day veröffentligt. Wo Man's Life is This Meat (1936) erschiine isch, won er din sini erste surrealistische Arbäite und Übersetzige vo franzöösische surrealistische Wärk gsammlet het, und Hölderlin's Madness (1938) isch si Ruef gwaggse. 1936 het er ghulfe d „International Surrealist Exhibition“ in de New Burlington Galleries z London z organisiere zämme mit em Roland Penrose, em Herbert Read und andere.  Für d Usstellig het er drei Kollasche gmacht mit de Ditel Perseus and Andromeda, The Annunciation und A Critical Visit. In de 1950er Joor het er e baar abstrakti Zäichnige usgstellt.
Er het sich vom Surrealismus abgwändet und isch religiöös worde.

Usgweelti Wärk 
 1932  Roman Balcony	
 1933  Opening Day	
 1935  A Short Survey of Surrealism	
 1936  Man's Life is this Meat	
 1938  Hoelderlin's Madness	
 1943  Poems 1937–1942 mit Illustrazioone vom Graham Sutherland 	
 1950  A Vagrant and Other Poems	
 1952  Thomas Carlyle	
 1956  Requiem	
 1956  Night Thoughts	
 1965  Collected Poems	
 1970  Sun at Midnight	
 1976  Three Poems	
 1978  Paris Journal 1937–1939	
 1980  Journal 1936–1937	
 1980  Early Poems	
 1984  Journal de Paris et d'Ailleurs 1936–1942	
 1984  Five Early Uncollected Poems	
 1984  Recontres avec Benjamin Fondane

Weblingg und Kwelle 
 David Gascoyne Collection in dr Beinecke Rare Book and Manuscript Library vo dr Yale University.
 Noochrüef us verschidnige Zitige
David Gascoyne Home Page
 3ammagazine.com, 25. Oktober 2009: Darran Anderson: Van Gogh’s Ear IV – David Gascoyne, Surrealism and the Vanishing Muse

Fuessnoote 

Literatur uf Änglisch
Literatur (20. Joorhundert)
Autor
Lyriker
Übersetzer
Surrealismus
Ängländer
Maa